חוק לתיקון ולהארכת תוקפן של תקנות שעת חירום (נגיף הקורונה החדש - דיונים בהשתתפות עצורים, אסירים וכלואים) (תיקון מס' 2), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2831, עמ' 254, 2020-07-21T00:00:00+03:00
הוחלט לתקן את החוק לתיקון ולהארכת תוקפן של תקנות שעת חירום (נגיף הקורונה החדש – דיונים בהשתתפות עצורים, אסירים וכלואים) ולקבוע כי עצור או אסיר הנמצאים בבידוד ישתתפו בדיון באמצעים טכנולוגיים ואם יש חשש ממשי שנדבקו, או באו במגע עם חולה, יוסמכו גורמים בשירות בתי הסוהר לקבוע כי הדיון יתקיים בהשתתפותם באמצעים טכנולוגיים. עוד הוחלט להסמיך את שר המשפטים והשר לביטחון פנים להכריז, בתנאים מסויימים ובאישור בדיעבד של ועדת החוקה, על אי-קיום דיונים בנוכחות עצורים או אסירים. כמו כן, הוחלט לקבוע הסדרים מקבילים לעניין השתתפות כלואים בדיונים בבתי הדין הצבאיים.